2023/2024

Dugonics Társaság Ifjúsági Tagozata

**FELHÍVÁS**

 **MŰVÉSZETI FESZTIVÁLRA**

*„ A tiszta lelkesedés, naiv ösztön, ami felnőtt művésznél ritka adomány: minden egészséges gyermekben megvan.”*

*/Kodály Zoltán/*

**A Dugonics Társaság Ifjúsági Tagozata szeretettel hívja a szegedi középiskolák tehetséges fiataljait a XXIV. Művészeti Fesztiváljára.**

A korábbi évek sikeres fesztiváljai után idén is várjuk a 9-13. évfolyamos középiskolásokat, hogy a különböző művészeti ágakban, kategóriákban fellépve bemutassák tehetségüket, megméressék tudásukat a rangos zsűri előtt, egyúttal új színt és élményt nyújtsanak diáktársaiknak és az érdeklődő szegedieknek.

A művészeti fesztiválra jelentkező tehetséges diákok szabadon választhatnak művet, kb. 3 perces színpadi produkciót.

**A nevezéseket az alábbi kategóriákban várjuk:**

* vers- és prózamondás
* szólóének, duett
* kamarakórus
* szólóhangszer
* kamarazenekar
* folklór: népdal, népzene, néptánc (szóló-, páros, csoportos)
* modern- és klasszikus tánc, társastánc (szóló, páros, csoportos)
* egyéb kategória (pl. diákzenekar, irodalmi színpad, stb.…)

**Nevezési határidő**: **2024. február 23.**

**A nevezéseket a következő címre** kérjük:dugonics.tarsasag.ifj.tagozat@gmail.com

**A művészeti fesztivál tervezett ideje és helye**: 2024. március eleje, Szent-Györgyi Albert Agóra

**Díjazás**: A díjazottak oklevél és könyvjutalomban részesülnek, fellépnek a gálaműsorban, bemutatkozhatnak a helyi médiumokban.

**A nevezési lapon** az alábbi adatokat kérjük:

A tanuló neve, iskolája, osztálya

Művészeti ág, kategória

A bemutatott mű szerzője, címe

Felkészítő tanára és elérhetőségük

 Tisztelettel kérjük és köszönjük a felkészítő tanárok hagyományosan kiemelkedő támogatását. A fesztivál megszervezésével kapcsolatos aktuális információkat ezúttal is a nevezéseket követően pontosítjuk, eljuttatjuk a felkészítő tanároknak, versenyzőknek. Kérdéseikkel és a technikai lehetőségekkel kapcsolatos információkért a nevezési címen fordulhatnak hozzánk.

A nevező diákoknak és felkészítő tanáraiknak jó választást,sikeres felkészülést és kellemes munkát kívánunk!

Szeretettel várjuk Önöket!

Szeged, 2023. november 24.

Dr. Révészé dr. Papp Klára

a Dugonics Társaság Ifjúsági Tagozatának elnöke,

az Ifjúsági Tagozat Tanári elnöksége,

Kerek Szilvia, a művészeti fesztivál szervezője